b'\n_START_ARTICLE_\nGerov\xc4\x97s parkas\n_START_PARAGRAPH_\nGerov\xc4\x97s parkas (Naujosios Vilnios parkas)\xc2\xa0\xe2\x80\x93 miesto parkas, esantis Naujojoje Vilnioje (Vilniuje), centrin\xc4\x97je mikrorajono dalyje, tarp gyvenam\xc5\xb3j\xc5\xb3 nam\xc5\xb3 bei Pramon\xc4\x97s rajono, palei kair\xc4\xafj\xc4\xaf Vilnios krant\xc4\x85. Parkas yra tarp Vilnios up\xc4\x97s bei Pramon\xc4\x97s, Karkl\xc5\xb3, Pergal\xc4\x97s ir Gerov\xc4\x97s gatvi\xc5\xb3. Parke \xc4\xafrengti suoleliai, pasivaik\xc5\xa1\xc4\x8diojimo takai, per Vilnel\xc4\x99 nutiesti du p\xc4\x97s\xc4\x8di\xc5\xb3j\xc5\xb3 tiltai. Stovi sovietiniais laikais pastatyta pramon\xc4\x97s darbininko skulpt\xc5\xabra. Gerov\xc4\x97s parke yra Naujosios Vilnios senasis stadionas, kurio i\xc5\xa1takos siekia 1944 m. Planuojamas statyti Naujosios Vilnios futbolo kompleksas, ta\xc4\x8diau projektavimo darbai sustabdyti, laukiant Vilniaus miesto savivaldyb\xc4\x97s finansavimo projektavimo darbams. Kasmet vykdoma aplinkos tvarkymo akcija \xe2\x80\x9eDarom\xe2\x80\x9c. Joje dalyvauja futbolo klubo FK Granitas nariai (sportininkai), Naujosios Vilnios gyventojai.'